Donald Trump și Joe Biden au intrat în scenă din părți diferite și nu au dat mâna.
Prima temă a dezbaterii a fost nominalizarea făcută de Donald Trump la Curtea Supremă. Amy Coney Barrett, nominalizarea lui Trump, este o judecătoare de 48 de ani.
O tradiție a dezbaterilor, anulată din cauza COVID-19. Cei doi s-au salutat de la distanță.Prima temă a fost Curtea Supremă și nominalizarea făcută de Trump, după moartea judecătoarei Ruth Ginsburg.Donald Trump: "Vă spun foarte simplu. Noi am câștigat alegerile. Alegerile au consecințe. Avem Senatul, avem Casa Albă, am nominalizat o persoană fenomenală, respectată de toți. Un profesor universar de top. E bună în toate modurile. În toate modurile. Unii dintre cei mai puternici susținători ai ei sunt oameni foarte liberali de la (n.red. Universitatea) Notre Dame și alte locuri. Cred că va fi fantastică. Avem suficient timp. Chiar și dacă am fi nominalizat pe cineva după alegeri. O să am mult timp și după alegeri, așa cum știți. Cred că va fi excepțională. Va fi la fel de bună ca orice persoană care a fost până acum în Curtea Supremă. Am câștigat alegerile așa că avem dreptul să o alegem și foarte puțini oameni ar spune conștient altceva. Apropo, democrații nici nu ar fi stat pe gânduri. Doar că ar fi încercat să meargă mai repede. Nu ar fi renunțat sub nicio formă. L-au avut pe Merrick Garland, dar nu câștigaseră alegerile. Au fost blocați. Dacă era invers, s-ar fi întâmplat la fel. Am câștigat alegerile și avem dreptul să facem asta"Joe Biden: "În primul rând, mulțumesc pentru asta. Mulțumesc, domnule președinte. Poporul american are dreptul să spună cine este nominalizat pentru Curtea Supremă. Își spun părerea atunci când votează pentru senatori și când votează pentru președintele SUA. Nu vor avea această șansă acum deoarece suntem deja în alegeri. Votul a început deja. Zeci de mii de oameni au votat deja. Ar trebui să așteptăm să vedem care va fi concluzia acestor alegeri. Doar așa poate poporul american să-și exprime opinia, prin alegerea unui președinte și vicepreședinte. Miza este că președintele a spus deja că vrea să scape de Obamacare. A fost printre promisiunile lui de campanie și a guvernat în acest sens. Încearcă acum în Curtea Supremă să scape de Obamacare. 20 de milioane de oameni vor rămâne fără asigurare de sănătate, dacă trece de Curtea Supremă. Eu nu mă opun judecătoarei. Pare o persoană de treabă. Dar a spus anterior că Obamacare nu este constituțională. Dacă este anulată, ce se întâmplă? Drepturile femeilor se vor schimba fundamental. O femeie ar putea plăti mai mult pentru că are o boală preexistentă sau sarcină. Vor putea cere unei femei mai mulți bani pentru aceeași intervenție. Asta s-a terminat când am noi am trecut Obamacare. Sunt 100 de milioane de oameni care au boli preexistente. Și ei vor rămâne fără acoperire. Companiile de asigurări abia așteaptă. Nu este corect să facem asta înainte de alegeri. Dacă el câștigă și Senatul este democrat sau republican, poate merge înainte. Dacă nu, trebuie să așteptăm până în februarie".